नई दिल्ली। भारत और पाकिस्तान की एशिया कप 2018 में आज दूसरी बार भिडंत हो रही है। दुबई में हो रहे इस मुकाबले में विराट कोहली की अनुपस्थिति में रोहित शर्मा को एशिया कप में बतौर कप्तान नियुक्त किया गया है। मौजूदा टूर्नामेंट में भारतीय टीम की कमान संभाल रहे रोहित शर्मा एक बड़ा रिकॉर्ड अपने नाम कर सकते हैं।अगर रोहित यह रिकॉर्ड बना लेते हैं तो वो टीम इंडिया के सबसे भरोसेमंद बल्लेबाज विराट कोहली और पूर्व कप्तान महेंद्र सिंह धौनी की बराबरी कर लेंगे। तो वहीं कमाई के मामले में भी रोहित का जबाब नहीं है। फोर्ब्स के मुताबिक कमाई के मामले में रोहित भारतीय सेलिब्रिटीज की लिस्ट में 46वें नंबर पर आते हैं। तो वहीं पाकिस्तान के मौजूदा कप्तान सरफराज अहमद कमाई के मामले में रोहित शर्मा के सामने कहीं नहीं टिकते। आइए जानते है कि दोनों देशों के कप्तानों की कमाई कितनी है और इनके कमाने का जरिया क्या है।